Spoštovani, vabimo vas na javno predstavitev knjige dr. Zorana Jelenca

**'Vseživljenjsko učenje in izobraževanje odraslih', Educa 2016.**

Temu delu žal mediji do zdaj niso namenili domala nič pozornosti. Po pisanju novinarke Ranke Ivelja v Dnevniku, dne 6. julija, v kolumni 'Misli, delaj, moli', to ni v skladu s tem, da je Slovenija v procesu sprejemanja ambiciozne 'Vizije Slovenije 2015', čemur je veliko pozornost namenila tudi OECD v dokumentu 'Strategija spretnosti OECD – povzetek zaključnega poročila o oceni stanja: Slovenija 2017'. V Viziji Slovenije, ki napoveduje razvoj Slovenije do leta 2050, navajajo med poglavitnimi stebri vizije na prvem mestu »učenje za in skozi vse življenje, ki nam bo omogočilo, da bomo tudi leta 2050 ustvarjali številne uspešne zgodbe, da se bo Slovenija lahko predstavljala kot inovativna ali celo država z edinstvenim razvojnim modelom v svetu'. Tudi zdajšnja ministrica za vzgojo in izobraževanje, znanost in šport, dr. Maja Makovec Brenčič, je v svojem komentarju Vizije navedla, da »naša skupna prihodnost temelji na vseživljenjskem učenju«. Se bo država zganila ali bo le pisala strategije, se sprašuje novinarka?

Če želite o tem izvedeti kaj več, imate priložnost za to na predstavitvi knjige, ki jo organizira Ministrstvo za izobraževanje, znanost in šport, Masarykova 16, 1000 Ljubljana,

**v četrtek, 13. julija 2017, od 10. do 12. ure, v sejni sobi Ministrstva, P23-24** .

Vljudno vabljeni na srečanje!

Ida Srebotnik,

predsednica Andragoškega društva Slovenije